-Երբ ինչ-որ բաների մասին իմացել եմ, համապատասխան տեղում ասել եմ, ու ինձ դուրս են մղել այդ բուրգից: Միշտ ասել եմ, եթե ես սեփական կարծիք չունենայի, այսօր կլինեի խորհրդարանում: Երբ իմ անունը չգրվեց ցուցակում, ես ՀՀԿ ղեկավարին ասացի, որ դպրոցն ավարտելիս աշակերտներին թեստ են տալիս, որ բուհ ընդունվեն, ԱԺ պատգամավորի թեկնածուի համար բարդ թեստ չկա՞: Մարդը պետության ճակատագիր է որոշում, բա մի թեստ չհանձնի՞: Ասել եմ, որ այդ թեստով եթե հնգյակում չհայտնվեմ, ինքնակամ կհրաժարվեմ պատգամավոր լինելուց: Իմ ունակությունների վրա չեմ հույսը դրել, այլ տեսնելով, թե ցուցակում ովքեր են ընդգրկված: Պատգամավորական ցուցակից ինձ ջնջել են մարդիկ, ովքեր շարժման սկզբում իմ աշակերտներն են եղել: